Неизвестни са залели прожекторите на паметника на цар Самуил в София. За това алармира читателят на OFFNews Михаил Скулев.

Около 20.00 часа снощи служители на общината са били пратени, за да премахнат боята, се казва в сигнала.

"Художественото осветление около паметника беше залято с черна боя. Малко по-късно двама мъже, до колкото разбрахме от общината, дойдоха и успяха да го почистят. Това ли е начинът да се протестира срещу паметник, още повече току що поставен?!?", пита Михаил.

По-късно за OFFNews от Столична община обясниха, че са се обърнали към фирма, която е почистила боята с химикал, така че да не бъдат увредени прожекторите. От полицията заявиха, че не е постъпил сигнал при тях по случая.